|  |  |  |  |
| --- | --- | --- | --- |
| ИСПОЛНИТЕЛЬНЫЙ КОМИТЕТ  НИЖНЕКАМСКОГО МУНИЦИПАЛЬНОГО РАЙОНА  РЕСПУБЛИКИ ТАТАРСТАН | Herb | | ТАТАРСТАН РЕСПУБЛИКАСЫ  ТҮБӘН КАМА МУНИЦИПАЛЬ РАЙОНЫ  БАШКАРМА КОМИТЕТЫ |
| пр. Строителей, д. 12, г. Нижнекамск, 423570 | Төзүчеләр пр., 12 нче йорт, Түбән Кама шәһәре, 423570 |
|  | | | |
| **ПОСТАНОВЛЕНИЕ**  № 925 | | **КАРАР**  23 октябрь 2018 г. | |

Татарстан Республикасы Түбән Кама муниципаль районы территориясендә стационар булмаган сәүдә объектларын урнаштыру өчен килешү төзү хокукына ачык аукцион үткәрү тәртибе турында

«Россия Федерациясендә сәүдә эшчәнлеген дәүләти җайга салу нигезләре турында» 2009 елның 28 декабрендәге 381-ФЗ номерлы Федераль закон, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль закон, Татарстан Республикасы Түбән Кама муниципаль районы Уставының 41 маддәсе, Татарстан Республикасы Түбән Кама муниципаль районы Башкарма комитетының «Татарстан Республикасы Түбән Кама муниципаль районы территориясендә стационар булмаган сәүдә объектларын урнаштыру тәртибе турында нигезләмәне раслау хакында» 2018 елның 31 июлендәге 604 номерлы карары, Татарстан Республикасы Түбән Кама муниципаль районы Башкарма комитетының «Татарстан Республикасы Түбән Кама муниципаль районы территориясендә сезонлы стационар булмаган сәүдә объектларын һәм җәмәгать туклануы объектларын урнаштыру тәртибе турында нигезләмәне раслау хакында» 2018 елның 31 июлендәге 603 номерлы карары, Татарстан Республикасы Түбән Кама муниципаль районы Башкарма комитетының «Татарстан Республикасы Түбән Кама муниципаль районы территориясендә стационар булмаган сәүдә объектларын урнаштыру схемасын раслау турында» 2018 елның 27 апрелендәге 332 номерлы карары, Татарстан Республикасы Түбән Кама муниципаль районы Башкарма комитетының «Татарстан Республикасы Түбән Кама муниципаль районы территориясендә сезонлы стационар булмаган сәүдә объектларын һәм җәмәгать туклануы объектларын урнаштыру схемасын раслау турында» 2018 елның 27 апрелендәге 333 номерлы карары нигезендә, карар бирәм:

1. Расларга:

1.1. Татарстан Республикасы Түбән Кама муниципаль районы террито-риясендә стационар булмаган сәүдә объектларын урнаштыру өчен килешү төзү хокукына ачык аукцион үткәрү вакытында аукцион комиссиясе составы, 1нче кушымта нигезендә;

1.2. Татарстан Республикасы Түбән Кама муниципаль районы террито-риясендә стационар булмаган сәүдә объектларын урнаштыру өчен килешү төзү хокукына ачык аукцион үткәрү вакытында аукцион комиссиясе составы турында Нигезләмә, 2нче кушымта нигезендә;

1.3. Татарстан Республикасы Түбән Кама муниципаль районы террито-риясендә стационар булмаган сәүдә объектларын урнаштыру өчен килешү төзү хокукына ачык аукцион әзерләү һәм үткәрү тәртибе, 3нче кушымта нигезендә;

2. Түбән Кама муниципаль районы Башкарма комитетының муниципаль заказ урнаштыру бүлегенә (Хәйретдинов М.М.) стационар булмаган сәүдә объектларын урнаштыру өчен килешү төзү хокукына ачык аукцион үткәрүне оештырырга.

3. «Татарстан Республикасы Түбән Кама муниципаль районының Җир һәм мөлкәт мөнәсәбәтләре идарәсе» муниципаль казна учреждениесен (Мингалиева А.Р.), үткәрелгән ачык аукционнар нәтиҗәләре нигезендә, стационар булмаган сәүдә объектларын урнаштыру буенча килешүләр төзү буенча вәкаләтле орган итеп билгеләргә.

4. Әлеге карарны рәсми сайтта [www.e-nkama.ru](http://www.e-nkama.ru). бастырып чыгарырга.

5. Әлеге карарның үтәлешен контрольдә тотуны Татарстан Республикасы Түбән Кама муниципаль районы Башкарма комитеты Җитәкчесе урынбасары Р.И.Беляевка йөкләргә.

Җитәкчесе А.Г. Сәйфетдинов

1нче кушымта

Расланган

Татарстан Республикасы

Түбән Кама муниципаль районы

Башкарма комитетының

925-нче № карары белән 23.10.2018 ел

Татарстан Республикасы Түбән Кама муниципаль районы территориясендә

стационар булмаган сәүдә объектларын урнаштыру өчен килешү төзү хокукына ачык аукцион үткәрү вакытында аукцион комиссиясе составы

|  |  |  |
| --- | --- | --- |
| Беляев Р.И. | - | Түбән Кама муниципаль районы Башкарма комитеты Җитәкчесе урынбасары, комиссия рәисе. |

Аукцион комиссиясе әгъзалары:

|  |  |  |
| --- | --- | --- |
| Хәйретдинов М.М. | - | Татарстан Республикасы Түбән Кама муниципаль районы Башкарма комитетының муниципаль заказ урнаштыру бүлеге башлыгы, комиссия рәисе урынбасары; |
| Вафин М.Х. | - | Татарстан Республикасы Түбән Кама муниципаль районы Башкарма комитетының сәүдә һәм куллану хезмәтләре бүлеге башлыгы; |
| Мингалиева А.Р. | - | «Татарстан Республикасы Түбән Кама муниципаль районы муниципаль берәмлегенең Җир һәм мөлкәт мөнәсәбәтләре идарәсе» муниципаль казна учреждениесе идарәсе башлыгы; |
| Баһавиева Г.Р. | - | Татарстан Республикасы Түбән Кама муниципаль районы Башкарма комитетының муниципаль заказ урнаштыру бүлегенең баш белгече, комиссия секретаре. |

2нче кушымта

Расланган

Татарстан Республикасы

Түбән Кама муниципаль районы

Башкарма комитетының

925-нче № карары белән 23.10.2018 ел

Нигезләмә

Түбән Кама муниципаль районы территориясендә стационар булмаган сәүдә объектларын урнаштыру өчен килешү төзү хокукына ачык аукцион үткәрү вакытында аукцион комиссиясе турында

1. Әлеге нигезләмә Татарстан Республикасы Түбән Кама муниципаль районы территориясендә стационар булмаган сәүдә объектларын урнаштыру өчен килешү төзү хокукына аукцион комиссиясе эшчәнлеге тәртибен билгели.

2. Аукцион комиссиясе үз эшчәнлегендә Россия Федерациясе Гражданнар кодексына, «Россия Федерациясендә сәүдә эшчәнлеген дәүләти җайга салу нигезләре турында» 2009 елның 28 декабрендәге 381-ФЗ номерлы Федераль законга, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законга, Татарстан Республикасы Түбән Кама муниципаль районы Уставының 41 маддәсенә, Татарстан Республикасы Түбән Кама муниципаль районы Башкарма комитетының «Татарстан Республикасы Түбән Кама муниципаль районы территориясендә стационар булмаган сәүдә объектларын урнаштыру тәртибе турында нигезләмәне раслау хакында» 2018 елның 31 июлендәге 604 номерлы карарына, Татарстан Республикасы Түбән Кама муниципаль районы Башкарма комитетының «Татарстан Республикасы Түбән Кама муниципаль районы территориясендә сезонлы стационар булмаган сәүдә объектларын һәм җәмәгать туклануы объектларын урнаштыру тәртибе турында нигезләмәне раслау хакында» 2018 елның 31 июлендәге 603 номерлы карарына, Татарстан Республикасы Түбән Кама муниципаль районы Башкарма комитетының «Татарстан Республикасы Түбән Кама муниципаль районы территориясендә стационар булмаган сәүдә объектларын урнаштыру схемасын раслау турында» 2018 елның 27 апрелендәге 332 номерлы карарына, Татарстан Республикасы Түбән Кама муниципаль районы Башкарма комитетының «Татарстан Республикасы Түбән Кама муниципаль районы территориясендә сезонлы стационар булмаган сәүдә объектларын һәм җәмәгать туклануы объектларын урнаштыру схемасын раслау турында» 2018 елның 27 апрелендәге 333 номерлы карарына таяна.

3. Комиссия вәкаләтләре:

3.1. Комиссия комиссия рәисеннән, рәис урынбасарыннан һәм комиссия әгъзаларыннан тора. Комиссияне рәис җитәкли. Комиссия рәисе булмаган очракта аның вазыйфаларын комиссия рәисе урынбасары башкара

3.2. Комиссия секретаре Комиссия утырышларын әзерләүне һәм үткәрүне тәэмин итә, утырыш беркетмәләрен һәм башка документларны рәсмиләштерә;

3.3. Комиссия әгъзалары утырышларда шәхсән катнашалар һәм Комиссия утырышларының беркетмәләрен имзалыйлар;

3.4. Комиссия карары күпчелек тавыш белән кабул ителә һәм Комиссия утырышы беркетмәсендә теркәлә. Тавыш тигез булган очракта, рәис тавышы хәлиткеч булып тора;

3.5. Комиссия составы Түбән Кама муниципаль районы Башкарма комитеты Җитәкчесенең муниципаль акты белән раслана.

4. Комиссия хокуклы:

билгеләнгән тәртиптә дәүләт хакимияте органнарыннан һәм җирле үзидарә органнарыннан, шулай ук профильле оешмалардан һәм предприятиеләрдән эш өчен кирәкле мәгълүматны, шул исәптән материалларны һәм документларны соратып алырга;

Комиссия утырышларын үткәрү, карарлар кабул итү һәм Комиссия компетенциясенә керүче барлык мәсьәләләр буенча язышулар алып барырга;

торглар буенча тәкъдимнәрне бәяләү өчен бәйсез экспертларны, шул исәптән, закон нигезендә сайланган экспертларны чакырырга;

торгларда катнашу өчен гаризалар карауны гамәлгә ашырырга (гариза бирүчеләрне катнаштыру яисә катнашуга рөхсәт бирүдән баш тарту турында);

стационар булмаган сәүдә объектларын урнаштыру өчен килешү төзү хокукына ачык аукцион нәтиҗәләрен һәм җиңүчене билгеләргә;

әгәр утырышта Комиссия составына керүче затлар 50%тан да ким булмаган санда катнашса, комиссия хокуклы;

5. Карар аукцион комиссиясе әгъзаларының күпчелек тавышы белән кабул ителә. Тавыш тигез булган очракта, рәис тавышы хәлиткеч булып тора.

3нче кушымта

Расланган

Татарстан Республикасы

Түбән Кама муниципаль районы

Башкарма комитетының

925-нче № карары белән 23.10.2018 ел

Стационар булмаган объектны урнаштыру шартнамәсен төзү хокукына

торгларны әзерләү һәм үткәрү тәртибе

1. Гомуми нигезләмәләр

1.1. Әлеге Тәртип Түбән Кама муниципаль районы территориясендә стационар булмаган сәүдә объектларын урнаштыру шартнамәсен төзү хокукына торгларны әзерләү һәм үткәрү процедурасын билгели.

1.2. Әлеге Нигезләмә Россия Федерациясе Гражданнар кодексы, «Россия Федерациясендә сәүдә эшчәнлеген дәүләти җайга салу нигезләре турында» 2009 елның 28 декабрендәге 381-ФЗ номерлы Федераль закон, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль закон, Татарстан Республикасы Түбән Кама муниципаль районы Уставының 41 маддәсе, Татарстан Республикасы Түбән Кама муниципаль районы Башкарма комитетының «Татарстан Республикасы Түбән Кама муниципаль районы территориясендә стационар булмаган сәүдә объектларын урнаштыру тәртибе турында нигезләмәне раслау хакында» 2018 елның 31 июлендәге 604 номерлы карары, Татарстан Республикасы Түбән Кама муниципаль районы Башкарма комитетының «Татарстан Республикасы Түбән Кама муниципаль районы территориясендә сезонлы стационар булмаган сәүдә объектларын һәм җәмәгать туклануы объектларын урнаштыру тәртибе турында нигезләмәне раслау хакында» 2018 елның 31 июлендәге 603 номерлы карары, Татарстан Республикасы Түбән Кама муниципаль районы Башкарма комитетының «Татарстан Республикасы Түбән Кама муниципаль районы территориясендә стационар булмаган сәүдә объектларын урнаштыру схемасын раслау турында» 2018 елның 27 апрелендәге 332 номерлы карары, Татарстан Республикасы Түбән Кама муниципаль районы Башкарма комитетының «Татарстан Республикасы Түбән Кама муниципаль районы территориясендә сезонлы стационар булмаган сәүдә объектларын һәм җәмәгать туклануы объектларын урнаштыру схемасын раслау турында» 2018 елның 27 апрелендәге 333 номерлы карары нигезендә эшләнгән.

2. Төп төшенчәләр

аукцион – алар барышында Түбән Кама муниципаль районы территориясендә стационар булмаган сәүдә объектларын урнаштыру өчен килешү төзү хокукы иң югары бәяне тәкъдим иткән зат тарафыннан сатып алына торган торглар формасы;

ачык торглар үткәрү комиссиясе (алга таба – Комиссия) – стационар булмаган сәүдә объектларын урнаштыруга ачык торглар үткәрүне оештыру өчен булдырылган коллегиаль орган;

торгларны оештыручы – Түбән Кама муниципаль районы Башкарма комитеты;

гариза бирүче (дәгъвачы) – тәкъдим ителгән шартларда торгларда катнашу өчен гариза биргән юридик зат яки шәхси эшмәкәр;

торгларда катнашучы – торгларда катнашырга кертелгән гариза бирүче;

аукцион турында документлар - торгларны оештыручы әзерләгән һәм аларны үткәрү шартлары һәм торглар предметы турындагы мәгълүматны үз эченә алган документлар комплекты;

гариза – аукцион турындагы документ таләпләре нигезендә гариза бирүче тарафыннан әзерләнгән документлар комплекты;

гаризаны кире алу – торгларда катнашу өчен гариза биргәннән соң, гариза бирүченең торгларда катнашудан баш тартуы;

гаризаларны тәэмин итү - ачык аукционда катнашу өчен гаризаны тәэмин итү сыйфатында акча кертү. Гаризаларны тәэмин итү күләме аукцион турындагы документларда билгеләнә.

3. Торгларда катнашучыларның функцияләре

3.1. Торгларны оештыручы түбәндәге функцияләрне башкара:

- торглар үткәрү турында карар кабул итә;

- торглар үткәрүгә документация әзерли һәм раслый;

- гаризаны кертү вакытын һәм шартларын билгели;

- гаризалар кабул итүне башлау һәм тәмамлау датасын, урынын, аукцион үткәрү урынын һәм срокларын билгели;

- интернет челтәрендә Түбән Кама муниципаль районының рәсми сайтында ачык аукцион үткәрү нәтиҗәләре турында, аукцион үткәрү турында мәгълүмат әзерләүне һәм бастыруны оештыра.

- аукционда катнашырга теләүчеләрдән гаризалар (алга таба – гаризалар) һәм алар тарафыннан төзелгән исемлек буенча теркәлгән документлар кабул итә.

- гаризалар кабул итү журналында гаризалар керү буенча исәп алып бара;

- торгларны оештыру белән бәйле башка вәкаләтләрне гамәлгә ашыра.

3.2 Стационар булмаган сәүдә объектларын урнаштыру өчен килешүләр төзүгә вәкаләтле орган түбәндәге функцияләрне гамәлгә ашыра:

- заявканы тәэмин итүне кабул итә һәм гаризаны тәэмин итүне вакытында кайтаруны тәэмин итә;

- Түбән Кама муниципаль районы территориясендә стационар булмаган сәүдә объектларын урнаштыру өчен шартнамәләр төзи.

3.3. Гариза бирүче түбәндәге функцияләрне гамәлгә ашыра:

- торглар турында хәбәр итү кәгазендә күрсәтелгән срокларда, аукцион турындагы документта күрсәтелгән форма буенча торгларда катнашу өчен гариза бирә. Бер дәгъвачы торгларда катнашу өчен бер лотка бер генә гариза бирергә хокуклы;

- тәкъдим ителгән мәгълүматның дөреслеге өчен җавап бирә;

- гаризаларны тәэмин итү буларак, билгеләнгән тәртиптә акча кертә;

- стационар булмаган сәүдә объектларын урнаштыру өчен шартнамә төзи.

- торгларда җиңгән очракта, җиңүчегә торглар шартлары белән йөкләнә торган йөкләмәләрне үтәячәк;

- язмача рәвештә торгларны оештыручыга хәбәр итеп, бирелгән гаризаны гаризалар кабул итү вакыты тәмамланганчы кире алырга хокуклы.

3.4. Торгларда җиңүче торглар нәтиҗәләре буенча беркетмәгә кул куйганнан соң 10 эш көне эчендә стационар булмаган сәүдә объектын урнаштыру өчен шартнамә төзүгә сатып алынган хокук өчен түләргә тиеш.

3.5. Стационар булмаган сәүдә объектын урнаштыруга шартнамә төзү хокукы өчен түләгән торглар җиңүчесе күрсәтелгән шартнамәне төзергә һәм билгеләнгән тәртиптә кирәкле рөхсәт документларын рәсмиләштерергә тиеш. Стационар булмаган сәүдә объектын урнаштыру һәм файдалануга шартнамә торглар заказчысы һәм торглар җиңүчесе арасында биш елга төзелә.

4. Торгларны үткәрү формасы

4.1. Аукцион ачык торглар формасында үткәрелә.

4.2. Торгларда аукцион турындагы документта билгеләнгән таләпләргә җавап бирүче теләсә кайсы зат катнаша ала.

5. Аукционда катнашучыларга таләпләр

5.1. Торгларда билгеләнгән тәртиптә гаризаны тәэмин итмәгән гариза бирүче катнаша алмый.

5.2. Гариза бирүченең торгларда катнашуын кире кагалар:

- бирелгән гариза аукцион турындагы документ таләпләренә туры килмәгән очракта;

- әлеге Нигезләмәдә, торглар турында документларда каралган документлар тапшырылмаган очракта, яисә мондый документларда ялган мәгълүматлар булган очракта;

- әлеге Нигезләмәдә каралган башка очракларда.

6. Торглар үткәрү турнында хәбәрнамә

6.1. Торгларны үткәрү турында хәбәрнамә торгларның рәсми сайтында www.e-nkama.ru торгларда катнашу өчен гаризалар бирү тәмамланырга утыз көн кала урнаштырыла.

6.2. Хәбәрнамәдә түбәндәге мәгълүматлар булырга тиеш:

ачык аукцион Оештыручының исеме, урнашу урыны, почта адресы, элемтә өчен телефон номеры;

стационар булмаган сәүдә объектын урнаштыруның адреслы ориентирын, стационар булмаган сәүдә объектларын урнаштыру схемасында объектның урын номерын, стационар булмаган сәүдә объектының типын (төрен), аның техник характеристикаларын (шул исәптән параметрларын, объектның тышкы кыяфәтенә һәм мәйданына карата таләпләрен), Шартнамәнең гамәлдә булу срогын күрсәтеп, аукцион предметы, ә стационар булмаган сәүдә объекты стационар булмаган сәүдә объекты схемасы нигезендә сәүдә эшчәнлеген гамәлгә ашыручы кече һәм урта эшмәкәрлек субъектлары тарафыннан файдалану өчен билгеләнгән очракта, аукционда бары тик сәүдә эшчәнлеген гамәлгә ашыручы кече һәм урта эшмәкәрлек субъектлары гына катнашу мөмкинлеге турында мәгълүмат;

- шартнамә төзү хокукына аукционның башлангыч (минималь) бәясе;

- гаризаны кертү сроклары һәм тәртибе, түләү билгеләү, счет реквизитлары, заявканы тәэмин итүне кире кайтару тәртибе турында белешмәләр, шулай ук әлеге хәбәр Россия Федерациясе Гражданнар кодексының 437 маддәсе нигезендә задатка турында шартнамә төзү өчен гавами оферта булып тора, ә дәгъвачы тарафыннан гариза бирү һәм задатка күчерү шундый офертаның акцепты булып тора, шуннан соң задатка турында шартнамә язма рәвештә төзелгән дип санала;

- аукционда катнашу өчен гаризалар бирү срокларының башлану датасы һәм тәмамлану датасы, тәртибе, урыны;

- «аукцион адымнары» турында;

- аукционда катнашуга гариза эчтәлегенә, формасына һәм составына карата таләпләр, аукционда катнашу өчен гариза тутыру буенча инструкция;

- аукционның урыны, датасы һәм үткәрү вакыты һәм нәтиҗәләр ясау;

- аукцион беркетмәсенә кул куелган көннән соң аукцион җиңүчесе Шартнамә проектын имзаларга тиешле срок;

- акча күчерү өчен счет реквизитлары - Шартнамә төзү хокукына аукцион нәтиҗәләре буенча тәкъдим ителгән бәяләр;

- аукционда катнашучыларга аукцион үткәрү турында мәгълүмати хәбәр нигезләмәләренең аңлатмаларын бирү формасы, тәртибе, башлану һәм тәмамлану вакыты датасы;

- ачык аукционны Оештыручы аны үткәрүдән баш тартырга хокуклы булган срок.

6.3. Торгларны оештыручы торгларны үткәрү турында торгларда катнашу өчен гаризалар бирү беткәнче биш көннән дә соңга калмыйча хәбәрнамәгә үзгәрешләр кертү турында карар кабул итәргә хокуклы. Әлеге карар кабул ителгәннән соң бер көн эчендә мондый үзгәрешләр торглар оештыручы тарафыннан торгларның рәсми сайтында урнаштырыла. Шул ук вакытта торгларда катнашу өчен гаризалар бирү вакыты шул рәвешле озайтылырга тиеш, торгларның рәсми сайтында торглар үткәрү турында хәбәрнамәгә кертелгән үзгәрешләр урнаштырылганнан алып, торгларда катнашу өчен гаризалар бирү вакыты тәмамланырга унбиш көннән дә ким булмаска тиеш.

6.4. Торгларны оештыручы, торгларда катнашу өчен гаризалар бирү вакыты тәмамланырга биш көннән дә соңга калмыйча, торглардан баш тартырга хокуклы. Торгларны үткәрүдән баш тарту турында хәбәрнамә торгларның рәсми сайтында сатуларны үткәрүдән баш тарту турында карар кабул ителгәннән соң бер көн эчендә урнаштырыла. Әлеге карар кабул ителгән көннән алып, ике эш көне эчендә торгларны оештыручы барлык мөрәҗәгать итүчеләргә тиешле белдерүләр җибәрә. Гаризаларны тәэмин итү турында таләп куелган очракта, торгларны оештыручы гариза бирүчеләргә торгларны үткәрүдән баш тарту турында карар кабул ителгәннән соң биш эш көне эчендә гаризаның тәэмин ителүен кире кайтара.

7. Аукцион турында документлар

7.1. Аукцион турындагы документлар составына керә:

- хәбәрнамәдә күрсәтелгән мәгълүматлар;

- гариза эчтәлегенә һәм составына таләпләр һәм аны тутыру буенча инструкция;

- гаризага теркәлгән документлар исемлеге;

- торгларда катнашу өчен гаризалар бирү тәртибе, урыны, башлану датасы, тәмамлану датасы һәм вакыты;

- гаризаларны кире алу тәртибе һәм сроклары һәм аларга үзгәрешләр кертү турында белешмәләр;

- торгларда катнашу өчен гаризаларны карау вакыты турында мәгълүмат;

- сатулар үткәрү һәм нәтиҗәләр ясау тәртибе турында мәгълүматлар;

- аукцион адымы;

- Түбән Кама муниципаль районы территориясендә стационар булмаган сәүдә объектларын урнаштыру турында Шартнамә проекты;

- Түбән Кама муниципаль районы территориясендә стационар булмаган сәүдә объектларын урнаштыру өчен Шартнамә төзү хокукы өчен түләү срогы турында мәгълүмат;

- Түбән Кама муниципаль районы территориясендә стационар булмаган сәүдә объектларын урнаштыру турында Шартнамәгә кул куелырга тиешле срок турында мәгълүматлар;

- торгларда катнашучыларга таләпләр;

-торгларда катнашучыларга аукцион турында документлар нигезләмәләренә аңлатма бирү шартлары;

- торгларның җиңүчеләрен билгеләү критерийлары.

8. Торгларда катнашу өчен гариза бирү

8.1. Торгларда катнашу өчен гариза вакытында һәм аукцион турында документлар белән билгеләнгән формада бирелә. Торгларда катнашу өчен гариза бирү Россия Федерациясе Гражданнар кодексының 438 маддәсе нигезендә оферта акцепты булып тора.

8.2. Торгларда катнашырга теләк белдергән һәм аның шартлары белән килешкән мөрәҗәгать итүчеләр торгларны оештыручыга түбәндәге документларны тәкъдим итәләр:

- аукцион турында документациядә расланган тиешле формада торгларда катнашу өчен гариза;

- Татарстан Республикасы Түбән Кама муниципаль районы территориясендә стационар булмаган сәүдә объектларын урнаштыру өчен шартнамә төзү хокукына ризалык;

- оешма турында мәгълүматлар (юридик һәм фактик адрес, ИНН, ОГРН, телефон номерлары), җаваплы башкаручының вәкаләтләрен раслаучы документлар күчермәләре, җаваплы башкаручының фамилиясе, исеме, атасының исеме, банк реквизитлары һәм алар исәптә торган салым хезмәте турында мәгълүмат, элемтә өчен мәгълүмат; шәхси эшмәкәр турында белешмәләр, аның фамилиясе, исеме, атасының исеме, паспорт мәгълүматлары, яшәү урыны, банк реквизитлары һәм ул исәптә торган салым хезмәте турында мәгълүмат, элемтә өчен мәгълүмат;

- гариза бирүче - юридик зат яисә шәхси эшмәкәр исеменнән башка зат эшләсә, шулай ук гариза бирүче исеменнән гариза бирүче мөһере белән расланган һәм җитәкче/эшмәкәр яки аның вәкаләтле вәкиле имзалаган торгларда катнашу буенча физик затка яки физик затларга бирелгән ышаныч кәгазе тапшырыла. Әгәр мондый ышаныч җитәкченең вәкаләтле заты тарафыннан имзаланган очракта, мөрәҗәгать итүченең мөһере һәм аның җитәкчесе тарафыннан имзаланган әлеге затның вәкаләтләрен раслаучы документ күчермәсе тапшырылырга тиеш;

- торгларда катнашу өчен заявканы тәэмин итү сыйфатында билгеләнгән күләмдә акча кертүне раслый торган документ

8.3. Торгларда катнашу өчен гаризалар кабул итү торгларда катнашу өчен хәбәрнамәдә гаризаларны карау турында күрсәтелгән көнне, гаризаларны карый башлау алдыннан туктатыла.

8.4. Дәгъвачы, гаризалар кабул итү вакыты тәмамланганчы, сатуларны оештыручыга бу хакта (язма рәвештә) хәбәр итеп, торгларда катнашу өчен гаризаны кире алырга хокуклы. Стационар булмаган сәүдә объектларын урнаштыруга килешүләр төзүгә вәкаләтле орган гариза кабул итү журналында гаризаны кире алу теркәлгән көннән алып 5 банк көне эчендә дәгъвачыга бирелгән заявканың кертелгән тәэмин ителешен кире кайтарырга тиеш. Гариза кабул итү вакыты тәмамланганнан соң, дәгъвачы тарафыннан гаризалар кире алынган очракта, гаризаны тәэмин итү торгларда катнашучылар өчен билгеләнгән тәртиптә кире кайтарыла.

8.5. Торгларны үткәрү турында хәбәрнамәдә күрсәтелгән вакытта алынган торгларда катнашу өчен һәр гариза торгны оештыручы тарафыннан теркәлә. Мөрәҗәгать итүче таләбе буенча, торгларны оештыручы мондый гариза алу турында, аны алу датасы һәм вакыты күрсәтелгән расписка бирә.

8.6. Торгларда катнашу өчен гаризалар кабул итүнең билгеләнгән вакыты тәмамланганнан соң алынган гаризалар каралмый.

8.7. Гариза бирүче, гаризаларны кабул итү вакыты тәмамланганчы, бу хакта торгларны оештыручыга язма формада хәбәр итеп, гаризаны кире алырга хокуклы. Гаризаларны кире алу гаризалар кабул итү журналында теркәлә. Гариза бирүчегә 5 эш көне эчендә кертелгән гаризаны тәэмин итү кире кайтарыла.

9. Торгларда катнашу өчен гаризаларны карау тәртибе

9.1. Аукцион комиссиясе торгларда катнашу өчен аукцион турында документация белән билгеләнгән таләпләргә туры килү-килмәү мәсьәләсенә гаризаларны карый.

9.2. Торгларда катнашу өчен гаризаларны карау вакыты гаризалар бирү вакыты тәмамланганнан соң ун эш көненнән дә артмаска тиеш.

9.3. Гариза бирүче тарафыннан бер үк лотка карата торгларда катнашу өчен ике һәм аннан да күбрәк гариза бирү очрагы ачыкланганда, элек гариза бирүче тарафыннан бирелгән гаризалар кире алынмаган очракта, әлеге лотка карата бирелгән мондый гариза бирүченең торгларда катнашу өчен барлык гаризалары каралмый һәм кире кайтарыла.

9.4. Аукцион комиссиясе, торгларда катнашу өчен гаризаларны карау нәтиҗәләре нигезендә, гариза бирүчене торгларга кертергә рөхсәт бирү һәм гариза бирүченең торгларда катнашуын тану яки, торгларда катнашу гаризаларын карау беркетмәсендә рәсмиләштерелеп, торгларда катнашуга рөхсәт бирүдән баш тарту турында карар кабул ителә. Беркетмә аукцион комиссиясе тарафыннан алып барыла һәм утырышта катнашучы барлык аукцион комиссиясе әгъзалары тарафыннан гаризаларны карау тәмамланган көнне имзалана. Беркетмәдә гариза бирүчеләр турында мәгълүмат, гариза бирүченең торгларда катнашуына рөхсәт бирү һәм торгларда катнашуны тану яки, мондый карарны нигезләп, торгларда катнашудан баш тарту турындагы карар булырга тиеш. Күрсәтелгән беркетмә торгларда катнашу өчен гаризалар карау тәмамланган көнне торгларның рәсми сайтында урнаштырыла. Гариза бирүчеләргә аукцион комиссиясе тарафыннан кабул ителгән карарлар турында әлеге беркетмәгә кул куелган көннән соң килүче көннән дә соңга калмыйча хәбәрнамәләр җибәрелә.

9.5. Әгәр гариза бирүчеләрнең бары тик бер катнашучысын гына тану турында карар кабул ителгән очракта, торглар килеп чыкмаган дип таныла. Бу очракта шартнамә торгларда катнашу өчен гариза һәм аукцион турында документация каралган шартларда һәм бәядән, әмма торгларны үткәрү турында хәбәрдә күрсәтелгән лотның башлангыч бәясеннән дә ким булмаган бәядән, бердәнбер катнашучы белән төзелә. Торгларда мондый бердәнбер катнашучы өчен шартнамә төзү мәҗбүри булып тора.

Әгәр аукцион турындагы документация белән ике һәм аннан да күбрәк лот каралган булса, барлык гариза бирүчеләргә карата кабул ителгән катнашудан баш тарту турында карарда торглар тик шул лотка карата гына хәл ителмәгән дип таныла.

9.6. Гариза бирүчегә торгларда катнашырга рөхсәт ителмәгән очракта, торгларны оештыручы гариза бирүчегә гаризаларны карау беркетмәсенә кул куелган көннән алып 5 эш көне эчендә кертелгән гаризаны тәэмин ителүне кайтарырга тиеш.

Торгларга бер катнашучы кертелсә, торглар узган дип табылмый һәм стационар булмаган объектны урнаштыру турында килешү торгларда бердәнбер катнашучы булган зат белән төзелә.

10. Торгларда катнашуга гаризаны финанс тәэмин итү

10.1. Дәгъвачылар торглар үткәрү турында хәбәрнамәдә күрсәтелгән күләмдә, срокта һәм тәртиптә гаризаны тәэмин итүне кертә.

Дәгъвачы берничә лотны сатып алырга тели икән, гаризаны тәэмин итү һәр лотка кертелә.

Гаризаның кирәкле тәэмин ителешен раслаучы документ булып банк тамгасы белән түләү йөкләмәсе тора.

10.2. Гаризаларның тәэмин ителеше түбәндәге очракларда кире кайтарыла:

- торгларның оештыручысына, рәсми бәяләмә алганнан соң җиде календарь көн эчендә торглар үткәрү турында хәбәрнамәдә күрсәтелгән гариза кабул итү вакыты чыкканчы, гаризаны кире алу турында язмача хәбәр иткән дәгъвачыга;

- торгларда җиңмәгән торгларда катнашучыга беркетмә имзаланганнан соң җиде календарь көн эчендә;

- торгларда катнашырга рөхсәт ителмәгән (комиссия тарафыннан торгларда катнашуга гариза кире кагылганда), комиссия тарафыннан мондый карар кабул ителгән көннән соң биш календарь көн эчендә (беркетмә имзаланган) дәгъвачыга;

- торглар узмаган дип табылса (әлеге Тәртипнең 13.1 пунктындагы б-г пунктчаларында күрсәтелгән сәбәпләр буенча), һәм бердәнбер катнашучы Татарстан Республикасы Түбән Кама муниципаль районы территориясендә стационар булмаган сәүдә объектларын урнаштыру турында Шартнамә төзү хокукыннан комиссия тарафыннан мондый карар кабул ителгән көннән алып җиде календарь көн эчендә файдаланмаса (беркетмә имзаланган);

- торгларда катнашу өчен билгеләнгән тәртиптә гариза бирмәүче дәгъвачыга.

10.3. Торгларда откан зат белән килешү төзегәндә, аларга кертелгән гаризаны тәэмин итү суммасы стационар булмаган сәүдә объектларын урнаштыру өчен килешү төзү хокукын түләү хисабына исәпкә алына.

10.4. Гаризаны тәэмин итү түбәндәге очракларда кире кайтарылмый:

- стационар булмаган объектны урнаштыру өчен килешү төзүдән бердәнбер торгта катнашучы читләштерелгәндә (баш тартканда)

- торглар җиңүчесе торглар нәтиҗәләре турында беркетмәгә кул куюдан читләшкәндә (баш тартканда) ;

- торгларда җиңүче стационар булмаган сәүдә объектларын урнаштыру өчен кабул ителгән срокта Шартнамә төзүдән читләшкәндә (баш тартканда).

11. Торгларны үткәрү тәртибе

11.1 Торгларда бары тик торгларда катнашучылар дип танылган гариза бирүчеләр генә катнаша ала.

11.2. Торгларны оештыручы торгларны аукцион комиссиясе әгъзалары һәм торгларда катнашучылар (аларның вәкилләре) катнашында оештыра.

11.3. Торглар старт бәясен игълан итүдән башлана. Алга таба һәр бәя агымдагы бәяләрне аукцион адымына арттыру юлы белән билгеләнә. Аукцион адымы старт бәясенең 10 % тәшкил итә.

11.4. Әгәр дә өч тапкыр агымдагы бәяләр игълан ителгәннән соң торгларда катнашучыларның берсе дә югарырак бәя тәкъдим итмәсә, сату тәмамлана.

Сатуларның җиңүчесе дип торглар туктатылганда агымдагы бәяне тәкъдим иткән катнашучы таныла.

11.5. Торгларны уздырганда оештыручы аудиоязма һәм торглар беркетмәсен мәҗбүри рәвештә алып бара, анда сатуларны үткәрү урыны, көне һәм вакыты, торгларда катнашучылар, контрактның башлангыч бәясе, контрактның соңгы һәм соңгыдан алдагы бәясе, атамалары һәм урнашу урыны (юридик зат өчен), соңгыдан алда контракт бәясе турныда тәкъдим керткән торгларда катнашучының һәм җиңүченең фамилиясе, исеме, әтисенең исеме. Беркетмә аукцион уздырылган көнне комиссия әгъзалары тарафыннан имзалана. Беркетмә күрсәтелгән беркетмәгә кул куйганнан соң килүче эш көне дәвамында рәсми сайтта урнаштырыла.

11.6. Өч тапкыр игълан ителгән старт бәясеннән соң торгларда катнашучыларның берсе дә тәкъдим ителгән бәядән килешү төзергә ниятләми икән, торглар булмаган дип таныла.

11.7. Торгларда җиңүченең беркетмәгә кул куюдан баш тартуы килешү төзүдән баш тартуы булып санала, бу очракта аның гаризаны тәэмин итү өчен кертелгән акчалары кире кайтарылмый.

11.8. Комиссия әгъзалары аны имзалаганнан соң, беркетмә юридик көчкә ия була һәм җиңүченең рөхсәт алу һәм стационар булмаган сәүдә объектларын урнаштыруга шартнамә төзү хокукын раслый торган документ булып тора. Беркетмәнең күчермәсе, беркетмәгә кул кую датасыннан соң 3 (өч) эш көненнән дә соңга калмыйча, җиңүчегә яки аның вәкаләтле вәкиленә бирелә. Торгларда катнашучылар беркетмә белән танышырга хокуклы.

12. Торгларның нәтиҗәләрен чыгару

12.1. Торгларның җиңүчесе аукцион нәтиҗәләре буенча беркетмә имзалаганнан соң 10 эш көне эчендә Татарстан Республикасы Түбән Кама муниципаль районы территориясендә стационар булмаган сәүдә объектларын урнаштыру өчен килешү төзү сатып алынган хокукына түләргә тиеш.

12.2. Әгәр дә җиңүче беркетмәгә кул куюдан яки стационар булмаган сәүдә объектларын урнаштыру өчен килешү төзү хокукын түләүдән баш тартса, ул торглардан төшеп калган дип таныла. Бу очракта аларга кертелгән гаризаны тәэмин итү акчалары кире кайтарылмый. Комиссия карары буенча, торгларда җиңүче дип сәүдә предметы өчен бәя тәкъдим иткән, сатулардан төшереп калдырылырга мөмкин булган катнашучы танылырга мөмкин, яки урын сатуларга кабат куелырга яки сатулардан төшереп калдырылырга мөмкин.

12.3. Торглар җиңүчесе стационар булмаган сәүдә объектларын урнаштыруга хокук өчен түләгәннән соң 20 календарь көн эчендә әлеге килешүне төзергә һәм билгеләнгән тәртиптә кирәкле рөхсәт документларын рәсмиләштерергә тиеш.

12.4. Аукцион җиңүчесе стационар булмаган сәүдә объектын урнаштыру килешүе төзегәннән соң гына урнаштыра башларга хокуклы.

12.5. Стационар булмаган сәүдә объектларын җиңүчедән тормый торган сәбәпләр аркасында урнаштыру мөмкинлеге булмаган очракта, килешү төзү срогын озайту турындагы карар торгларны оештыручы тарафыннан кабул ителә.

12.6.Торгларны үткәргәннән соң 10 эш көне дәвамында оештыручы торглар нәтиҗәләрен рәсми сайтта урнаштырырга тиеш www.e-nkama.ru .

12.7. Торгларны үткәрү барышында төзелгән беркетмәләр, торгларда катнашу өчен гаризалар, аукцион турында документларга кертелгән үзгәрешләр һәм аукцион турында документлар аңлатмалары, шулай ук аудио - яки видеоязма торгларны оештыручы тарафыннан кимендә өч ел саклана.

12.8. Торглар гамәлдә түгел дип таныганда, торгларны оештыручы билгеләнгән тәртиптә яңа торглар үткәрү турында игълан итәргә хокуклы.

12.9. Яңа торглар үткәрү турында игълан ителгән очракта, торгларны оештыручы торглар шартларын үзгәртергә хокуклы.

12.10. Бирелгән аукцион документлары таләпләрен бозып үткәрелгән торглар, кызыксынган затның дәгъвасы буенча гамәлдә түгел дип танылырга мөмкин.

13.Торгларны гамәлдән чыккан дип тану

13.1. Һәр куелган лот буенча аукцион гамәлдән чыккан дип таныла, әгәр дә:

а) аукционда катнашу өчен бер гариза бирелсә;

б) аукционда катнашуга бер катнашучы кертелсә;

в) Татарстан Республикасы Түбән Кама муниципаль районы территориясендә стационар булмаган сәүдә объектларын урнаштыру өчен килешү төзү хокукына башлангыч бәяне өч тапкыр игълан иткәннән соң үткәрелгән аукционда катнашучыларның берсе дә билетны күтәрмәсә;

г) торгларда катнашудан барлык дәгъвачылар да баш тартса;

д)аукцион җиңүчесе аукцион нәтиҗәләре турында беркетмә имзалаудан, стационар булмаган сәүдә объектларын урнаштыру өчен килешү төзүдән баш тартса.

13.2. Аукционның заказчысы, аукционны гамәлдән чыккан дип таныган очракта, аукционны кабат үткәрү турында игълан итәргә хокуклы, шул ук вакытта аның шартлары үзгәртелергә мөмкин. Аукционның заказчысы стационар булмаган сәүдә объекты урнаштыруга 5 елга килешү төзүгә хокукның башлангыч бәясен киметә һәм (яки) аукцион адымын, кабат бәяләү үткәрмичә, 5 проценттан да арттырмыйча киметергә мөмкин.